Cinema Parkkalam Song | Cinema Parkkalam Song Download | Cinema Parkkalam MP3 Song Free Online | Ladies & Gentlemen Songs (2001) – Hungama
Hungama ● Songs ● Ladies Gentlemen Songs ● Cinema Parkkalam Song Download
Lyricist - Marks L. Saravanan In glas | | INKIn glas – INK
Titel: In glas
Datum gepubliseer: 4 April 2017 Aantal woorde: 85 95 Kere gelees ♥1
ek swart vis tol om en om…
nie meer deel van die groot geheel
weggeruk uit die skoot van die see
alleen en vergete swem ek verbete
om-en-om in ‘n kring
in die wanhoops-water van my wete
niks kan my glas-tronk binnedring
die mooi om my is vergete
niemand kan my bevry
die donker kom my kry
ek wil die bloue dieptes in
weer deel word van die lewe
5 Lede, 60 gaste aanlyn Dr. M.J. du Plessis Gereformeerde Kerk Bellville Datum: 7 November 2005 (aand)
Sing vooraf: Psalm 43:5;
Lofpsalm 138:3, 4.
Skrifberyming 1-1:6, 7.(24:6,7).
Skriflesing: Openbaring 22.
Teks: Kategismus Sondag 22; Openbaring 22:5d
En nag sal daar nie wees nie; en hulle het geen lamp of sonlig nodig nie, omdat die Here God hulle verlig; en hulle sal as konings regeer tot in alle ewigheid. (Openbaring 22:5 AFR53)
…en hulle sal as konings regeer tot in alle ewigheid!
Die twee heiligste plekke op die aarde was sekerlik die Paradys en Jerusalem.
Altwee het egter in die tyd onder die sonde deurgeloop en ook uiteindelik verbygegaan.
Die aardse Paradys het deur die sonde van die mens tot niet gegaan.
Die aardse Jerusalem word uiteindelik verwoes omdat dit Christus verwerp het.
Tog herskep God se groot genade hierdie twee tot 'n nuwe eenheid: 'n Paradysstad waar die verloste mense onder die heerlikheid van God woon.
Hierdie twee plekke word saamgevoeg tot 'n nuwe eenheid - die koninkryk van die hemele.
In hierdie plek gaan ons salig lewe tot in ewigheid.
Ons gee aandag aan twe sake:
1. Ons siele word dadelik as ons sterf by die Here opgeneem.
2. Ons liggame word ook in God se heerlikheid opgeneem.
Openbaring 21 beskryf die plek waar die verlostes gaan bly: die Nuwe Jerusalem. Dit is 'n stad sonder son of maan, maar nogtans loop dit oor van die heerlikheid van die Here. Daarna volg Openbaring 22 met 'n beskrywing van die herstelde Paradys met kristalriviere en die boom van lewe wat reg deur al twaalf maande vrugte dra.
Hier woon 'n skare van mense wat deur niemand getel kan word nie.
Hulle is die heiliges wat deur die bloed van Jesus Christus verlos is, en wat na hulle aardse dood deur die krag van God opgewek word tot hierdie ewige lewe.
Die Here het 'n vaste werkswyse hoe Hy ons daarheen laat gaan.
Sodra ons sterwe, word ons siel dadelik tot die Here opgeneem.
Ons lees in Lukas 16:22 dat die engele Lasarus weggedra het.
Dis 'n beeldende manier van vertel dat ons nie uit eie kragte na die Here se ewige koninkryk toe gaan nie.
Die Here neem ons daarheen deur sy krag.
Dadelik wanneer ons sterf op die aarde, is ons in die hemel.
Ons gaan ook nie met ons dood eers na 'n vae en ongedefinieerde blyplek waar siele bewaar word tot met die wederkoms nie.
Ons is dadelik op hierdie plek waarvan ons gelees het.
Anders gestel: Ons is dadelik by Christus ons Hoof.
Hoe dit gebeur kan ons nie nou-al sê nie. Daar staan net in Psalm 73:24
U sal my lei deur u raad en my daarna in heerlikheid opneem. (Psalms 73:24 AFR53)
Wanneer ons sterf, en die Here neem ons op by Hom, is ons waar Jesus Christus is.
Paulus skryf in Filippense 1:23 dat hy 'n verlange het om heen te gaan en met Christus te wees.
Dit beteken tog dat Paulus daarmee sê dat hy dadelik as hy sterf by die Here Jesus is.
Daar is natuurlik die uitsonderings ook.
Ons lees van Henog en Elia wat nie doodgegaan het nie.
Die Here het hulle opgeneem sonder dat hulle gesterf het.
Die mense wat nog lewe die oomblik wanneer die Here op die wolke kom, sal ook nie sterf nie.
Ons lees in 1 Korintiërs 15 dat die Here hulle in 'n oogwink sal verander, sodat hulle ook volmaak sal wees soos die wat op daardie oomblik hulle liggame uit die aarde terugkry.
Dit is 'n groot troos vir ons gelowiges om die dinge te weet, want die dood bly maar 'n verskrikking en elke normale mens wonder maar altyd wat word van ons wanneer ons doodgaan:
Ons kan egter met baie troos ons dood afwag, want ons ewige opstanding rus op God se genadewerk in die versoening van Jesus Christus.
Openbaring 22 stel dit duidelik dat Hy ons opneem na 'n plek waar lewende water is, en waar daar oorvloed is en onmeetbare vreugde.
Die Here se genade is so groot en wyd oor ons. Hy openbaar aan ons ook dinge oor die toekoms van ons liggame.
Ons ervaring van ons liggame is dat dit soos ons ouer word, deur siekte en pyn afgebreek word, en wanneer ons doodgaan, ontbind ons liggame heeltemal.
Dit wat ons sien, lyk soos totale vernietiging.
Dit is wat die duiwel wil hê dat ons moet sien.
Hy wil hê ons moet dink dat die lewe vir ons eindig in ontbinding, want hy probeer daarmee om ons vertroue in die almag van die Here en ook in ons eie opstanding te laat krummel.
As u mooi dink en die Bybel in u gedagtes terugroep, dan lees ons nie dat die Here siele uitverkies het nie.
Hy het mense verkies.
Jesus sterf ook nie vir siele nie.
Hy sterf vir sondaars tot versoening: dus vir mense.
'n Mens is liggaam en siel.
Die Here het die mens bestaande uit liggaam en siel gemaak, tot die geloof geroep en verlos tot die ewige lewe.
Die Seun van God het ons liggaam en ons siel vrygekoop en tot die ewige lewe verheerlik.
Die Heilige Gees woon ook nie in siele nie. Hy woon in mense.
Hy lei mense in die geloof sodat hulle in hierdie lewe ook reeds bekwaam word om hulle liggame te gebruik as wapens om God se geregtigheid te handhaaf.
Hy lei mense in die geloof sodat hulle in hierdie lewe ook reeds met hulle liggame die reinheid en heerlikheid van God kan spieël voor die ongelowiges (en natuurlik ook voor die engele van die Satan!).
Hierdie liggaam staan ook uit die dood uit op.
Daar staan in 1 Korintiërs 15:19 dat ons die ellendigste van alle mense sou gewees het as ons nie uit die dood sou opstaan nie.
Nog in 1 Korintiërs 15 verhaal die Here dat op sy bevel ons sal opstaan - soos wat Hy as eersteling opgestaan het, net so sal ons Hom volg by sy wederkoms.
Natuurlik is daar 'n verskil tussen die liggaam wat ons dan sal hê en die een wat ons nou het, want dan sal ons 'n verheerlikte liggaam hê - teenoor die liggaam wat deur sonde besoedel is wat ons nou het.
Op 'n manier gaan die Here ons liggaam verander. Hoe dit presies sal wees, weet ons nog nie, maar die Here openbaar in 1 Korintiërs 15:43 dat die verheerlikte liggaam verskil van ons aardse liggaam.
Hierdie verheerlikte liggame van ons sal geen gebreke hê nie.
Filippense 3:23 beskryf hierdie nuwe liggaam so:
Want ons burgerskap is in die hemele, van waar ons ook as Verlosser verwag die Here Jesus Christus, wat ons vernederde liggaam van gedaante sal verander, om gelykvormig te word aan sy verheerlikte liggaam volgens die werking waardeur Hy ook alles aan Homself kan onderwerp. (Filippense 3:20-21 AFR53)
U moet net nie begin twyfel en wonder of dit moontlik is dat so-iets sal gebeur nie. Dit sal, want die Here laat Paulus die volgende woorde neerskryf in 1 Korintiërs 6:14
En God het ook die Here opgewek en sal ons opwek deur sy krag. (1 Korintiërs 6:14 AFR53)
Jesus self het dit ook gesê. Dit staan in Johannes 6:39:
En dit is die wil van die Vader wat My gestuur het, dat al wat Hy My gegee het, Ek daarvan nie sal verloor nie, maar dit opwek in die laaste dag. (Johannes 6:39 AFR53)
Luister aandagtig na die punt wat Jesus hier maak: Hy bewaar ons en Hy wek ons op op die laaste dag. Dit is natuurlik die dag wanneer Hy weer kom.
Hierdie dinge is die sluitsteen van ons geloof, want dit gee ons 'n visie wat ver bo alle aardse toekomsplanne uitgaan.
Dit laat ons ook ons angs vir die dood verloor.
Die Here gaan ook alle ander slytbaarhede, soos maatskaplike sisteme en regeringssisteme en al daardie soorte van dinge verander, want Hy gee vir ons 'n nuwe aarde met 'n nuwe stad en 'n volmaakte lewe, waarin ons soos die boom van die lewe wat daar groei, regdeur die jaar ons vrugte gee - met liggaam en siel.
Kom ons lees saam wat ons van hierdie dinge bely in Kategismus Sondag 21:
Datum: 6 November 2005 (aand).